FOTO'S: Sterre op kykNET se blou tapyt by Fiestas | SARIE
FOTO’S: Sterre op kykNET se blou tapyt by Fiestas	deur admin
Dit is die Oscars van Afrikaanse teater. Die gesogte goue beeldjie is in 16 kategorieё toegeken aan die beste van die beste kunstenaars en produksies wat verlede jaar by feeste landwyd gedebuteer het.Die tronkdrama Rooiland se ster het helder geskitter en met nominasies in ses kategorieё is die produksie met vier pryse beloon. Rooiland se Brendon Daniels het die prys verower vir beste akteur, Jaco Bouwer vir beste regie, Bouwer en Tertius Kapp vir beste nuutgeskepte Afrikaanse opvoering en Kapp weer vir beste opkomende kunstenaar.
’n Rits pryse is ook deur die buitelugproduksie Lot, wat in ses kategorieё benoem is, ingepalm. Lot is vir beste aanbieding vereer, Neels van Jaarsveld vir beste byspeler en Nicola Hanekom vir beste teaterontwerp.
Die Innibos Kunstefees, wat jaarliks in Nelspruit gehou word, het die kykNET Fiesta-titel van gewildste fees verower.
Vir hulle uitnemende en lewenslange bydraes tot onderskeidelik teater, musiek en woordkuns is die Suid-Afrikaanse ikone Louis van Niekerk, Mimi Coertse en Elsa Joubert elk met ’n goue beeldjie vereer.
Die toekenningsaand het optredes deur verskeie van SA se top-kunstenaars ingesluit. Die gehoor is onder meer getrakteer met die tongval van Antjie Krog, die beminde stem van Steve Hofmeyr, ’n Afrikaanse duet deur Claire Johnston en Vusi Mahlasela en die manewales van Jack Parow en David Kramer.
‘n Spesiale uitsending van die KykNET Fiestas sal op Donderdag 1 Maart om 19:30 uitgesaai word op kykNET kanaal 111 op DSTV.
Wenners van die kykNET Fiestas 2012
Beste akteurBrendon Daniels (Rooiland)
Beste aktriseWilna Snyman (Klaasvakie)
Beste byspelerNeels van Jaarsveld (Lot)
Beste byspeelsterEsther von Waltsleben (Agterplaas)
Beste regieJaco Bouwer (Rooiland) Beste teaterontwerpNicola Hanekom (Lot) Beste prestasie in ’n musiekgedrewe produksieKaren Zoid (Malaika/My Engel) Beste spel in ‘n solo-vertoningShimmy Isaacs (Howzit my bra!)
Beste nuutgeskepte Afrikaanse opvoeringRooiland (Jaco Bouwer & Tertius Kapp) Beste opkomende kunstenaarTertius Kapp (Rooiland)
Beste prestasie in klassieke musiekBen Schoeman (Uitvoering van Franz Liszt se werke)
Beste prestasie in dansteaterDie Namjive-dansgeselskap (Mense van mense)
Beste prestasie in visuele kunsDiane Victor (Innibos feeskunstenaar)
Gewildste Fiesta-aanbiederWillem Botha
Lewensbydrae vir teaterLouis van Niekerk
Lewensbydrae vir musiekMimi Coertse
Lewensbydrae vir woordkunsElsa Joubert